**Návrh, ako prežiť každý deň Adventného obdobia**

1. Musíme byť ostražití, pretože advent označuje čas príchodu Mesiáša.

2. V prvom adventnom týždni si zaumienim pracovať ako včela.

3. Dnes je sviatok svätého Františka Xaverského, neúnavného misionára. V modlitbe si spomeniem na misionárov a na ľudí, ktorí nepoznajú Ježiša.

4. Pokúsim sa zmieriť s niekým, s kým som sa v poslednej dobe pohneval.

5. Advent je čas modlitby. Vynasnažím sa nájsť si každý deň čas na modlitbu, poďakovanie i prosbu za potreby sveta, mojej rodiny, susedov, kamarátov, Cirkvi...

6. Budem pozorný k tým deťom, ktoré potrebujú útechu a pomoc.

7. Advent je časom prekvapení. Budem k niekomu pozorný a darujem mu úsmev.

*8. Vymeťme z nášho života to, čo nie je v poriadku. Napodobňujme Jána Krstiteľa.*

*9. Mária je kľúčovou postavou adventu. Všimnime si jej konanie a jej „áno“ Pánovi.*

10. Pokúsim sa domáce úlohy robiť so srdcom a každý deň sa učiť s väčšou chuťou.

*11. Advent je čas požiadať o odpustenie, liečiť rany nášho srdca.*

12. Čas plynie bez toho, aby som si to uvedomoval. Dnes ho veľmi dobre využijem.

13. Ak existuje niekto, kto je chorý alebo nosí sadru, či potrebuje moju pomoc, budem k dispozícii, aby som mu podal pomocnú ruku.

14. Postarám sa o svojich mladších bratov / sestry a pokúsim sa byť k nim milý.

*15. Ježiš je kompas, ktorý nás vedie životom. Počúvajme zvlášť jeho Slovo.*

16. Prečítam si malý kúsok z evanjelia alebo si zapamätám evanjelium z nedeľnej omše.

*17. Advent je časom radosti a preukazovaním radosti iným.*

*18. Advent je časom nádeje. Dúha nám pripomína harmóniu, pokoj, ktorý prajeme svetu i našim vzťahom s ostatnými.*

19. V mojich hrách sa pokúsim dobre zabaviť a snažiť sa hrať tímovo.

*20. Kresťan je ten, kto je schopný slúžiť druhým ako Ježiš.*

21. Dnes navštívim svojich starých rodičov alebo niekoho, kto je sám a potrebuje moju spoločnosť.

*22. Rovnako ako Mária, majme srdce, ktoré víta Boha a ostatných.*

23. Budem sa cvičiť v počúvaní, najmä mojich bratov či priateľov.

24. Napíšem Ježišovi blahoželanie k jeho nastávajúcim narodeninám.

*25. Vianoce začneme narodením Ježiša, Mesiáša, Spasiteľa.*